10. ΒΑΣΙΛΙΚΟΝ ΔΙΑΤΑΓΜΑ της 25 Οκτ./5 Νοεμ. 1957 (ΦΕΚ Α΄ 223) Περί μειώσεως των εργοδοτικών εισφορών των καταβαλλομένων υπέρ του Ι.Κ.Α. επί των μισθών και ημερομισθίων των αναλογούντων εις την παραγωγήν προϊόντων υαλουργίας της κατηγορίας Μ και χημικών προϊόντων και λιπασμάτων της κατηγορίας Ν του εν ισχύϊ Τελωνειακού Δασμολογίου Εισαγωγής. Άρθρον μόνον.-Εις περίπτωσιν εξαγωγής προϊόντων της υαλουργίας της κατηγορίας Μ και χημικών προϊόντων και λιπασμάτων της κατηγορίας Μ του εν ισχύϊ Τελωνειακού Δασμολογίου Εισαγωγής, η υπέρ του Ι.Κ.Α. καταβαλλομένη εργοδοτική εισφορά επί των μισθών και ημερομισθίων των αναλογούντων εις την παραγωγήν των εξαγομένων ανωτέρω προϊόντων εφ' όσον η φόρτωσίς των ήθελε πραγματοποιηθή μέχρι 30 Ιουλ. 1958 μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. 